**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2021. december 15-i ülésére)

**TÁRGY: Kőrösszolg nonprofit Kft.-vel INTÉZMÉNY ÜZEMELTETÉSI FELADATOK ELLÁTÁSA TÁRGYÁBAN megkötött KÖZFELADAT ELLÁTÁSI szerződés MÓDOSÍTÁSA**

Kiskőrös Város Képviselő-testülete, az 35/2020. (VI.24.) számú képviselő-testületi határozatával döntött, hogy támogatási szerződést köt intézmény üzemeltetési közfeladatok ellátása tárgyában a KŐRÖSSZOLG Nonprofit Kft.-vel (a továbbiakban: Támogatott). A megkötött támogatási szerződés 2020. július 1. napjától 2025. június 30. napjáig terjedő öt év határozott időtartamra a fenti határozat melléklete szerinti tartalommal került megkötésre. A támogatási szerződés négy alkalommal került módosításra - 100/2020.(X.21.) számú képviselő-testületi határozat, az 5/2021. (I.18.) számú, a 20/2021. (II.25.) számú és a 42/2021.(IV.29.) számú polgármesteri határozatok -, melyek az ellátandó szakmai feladatok, a feladatellátási helyek, ill. a támogatási összeg változása miatt voltak szükségesek.

A jelenlegi módosítás a Petőfi Szülőház és Emlékmúzeum és a Polgármesteri Hivatal épületének üzemeltetéséhez kapcsolódik. A módosítás értelmében 2022. január 1. napjától a Támogatott végezné a Polgármesteri Hivatalban és a Petőfi Szülőház és Emlékmúzeumban – az intézmény új telephelyén a János Vitéz Látogató Központban is - az üzemeltetési (takarítás) feladatokat. Ezen feladatot a szerződés keretében Támogatott Kiskőrös Város Önkormányzatának több intézményében és ingatlanában jelenleg is ellátja.

A fenti feladatellátás miatt a támogatási szerződésben meghatározott Petőfi Szülőház és Emlékmúzeum és a Polgármesteri Hivatal épületében ellátandó feladatkörök kerülnek módosításra. A kapcsolódó támogatási összeg a támogatási szerződés előírt felülvizsgálata során, a 2022.év költségvetésének tervezésekor - január közepe - kerül beépítésre ezen feladatellátási helyekhez kapcsolódóan.

A fentiek értelmében szükséges a Támogatottal megkötött Támogatási szerződés módosítása.

A javaslatot a felügyelő bizottság 2021.12.14-i ülésén tárgyalja.

A fentiek alapján javaslom, hogy a Képviselő-testület a KŐRÖSSZOLG Nonprofit Kft.-vel intézmény üzemeltetési feladatok ellátására megkötött támogatási szerződés módosításáról a határozat-tervezetben foglaltak szerint döntsön.

**Kiskőrös, 2021. december 08.**

**Domonyi László s.k.,**

**polgármester**

**HATÁROZAT- TERVEZET**

A Képviselő-testület

1. egyet ért azzal, hogy a 35/2020.(VI.24.) számú képviselő-testületi határozat alapján Kiskőrös Város Önkormányzata és a KŐRÖSSZOLG Nonprofit Kft. között intézmény üzemeltetési feladatok ellátása tárgyában megkötött támogatási szerződés a jelen határozat melléklete szerinti tartalommal kerüljön módosításra
2. felhatalmazza a polgármestert az 1. pontban megjelölt módosító okirat, valamint a módosításokkal egységes szerkezetbe foglalt támogatási szerződés aláírására.

**Felelős:** polgármester

**Határidő: 2021. december 31.**